পুরস্কার হিসেবে মানপত্র ছাড়াও নগদ ৫ হাজার, ৩ হাজার ও ২ হাজার টাকা দেওয়া হয়েছে প্রথম, দ্বিতীয় ও তৃতীয় স্থানাধিকারীকে। এছাড়া ১০ জনকে সান্ত্বনা পুরস্কার দেওয়া হয়। পুরস্কারের অর্থমূল্য এবার অর্ধেকে নামিয়ে আনায় ক্ষোভ ব্যক্ত করেছেন অনেকে। তাছাড়া অন্যান্য বার প্রথম, দ্বিতীয় ও তৃতীয় স্থানাধিকারীরা দিল্লিতে জাতীয় স্তরে চিত্রাঙ্কন প্রতিযোগিতায় অংশগ্রহণের সুযোগ পেত। মা–বাবাকে সঙ্গে নিয়ে দিল্লি যাওয়া–আসার খরচ দিত কেন্দ্রীয় সম্পদ মন্ত্রক থেকে। এবার শুধু প্রথম স্থানাধিকারী বিদিপ্তা দেবই এই সুযোগ পাচ্ছে। বি জে পি–র উমাভারতী এই মন্ত্রকের দায়িত্ব পাওয়ার পর এই সুযোগ সীমিত করে দেওয়া হয় বলে অভিযোগ।